Koos Dekker Following on Vimeo
Koos Dekker Following 32 Following
Fube 3 years ago Geert van Hooff 3 years ago Smokin' Barrel 3 years ago DDD Kralev 3 years ago jasperge 3 years ago muyu 3 years ago Klaas-Harm de Boer 3 years ago Rick 3 years ago Yvette van den Brand 4 years ago Niels de Haar 4 years ago Juan Beladrich 4 years ago dumdumdot 4 years ago Rio Kierkels 4 years ago Emile Steginga 4 years ago Buro Knapzak 4 years ago NCR PICTURES 5 years ago Chaja Hogeweg 5 years ago Patty de Koning 5 years ago Steven Elbers (old) 5 years ago Percy Tienhooven 5 years ago Krijn Surie 5 years ago Jiri van Dalen 5 years ago Eric Reniers 5 years ago Tim van Hussen 5 years ago virtualvision 5 years ago 1 SA: Vertroue in landbou 9 j. laas so lank negatief - Landbou - Republikein
Monday, May 25th, 03:27:29
SA: Vertroue in landbou 9 j. laas so lank negatief
Kommer oor bek-en-klouseer
09 December 2019 | Landbou
Nellie Brand-Jonker – Die vertroue in die landbousektor is nou reeds ses kwartale negatief, die langste tydperk aaneen sedert 2010.
Die vertroue, wat gemeet word met die Agbiz/IDC-indeks, is nou op 44 punte vergeleke met 46 punte in die derde kwartaal.
’n Vlak onder 50 toon die landbousektor is negatief oor saketoestande in die land.
Dit is die langste wat dit onder 50 punte was sedert 2010, volgens Wandile Sihlobo, hoofekonoom van Agbiz.
“Die indeks toon die ongunstige beleidsomgewing en weerstoestande vir landbou. Ongelukkig kan albei hierdie faktore in 2020 voortduur en ’n verdere wanprestasie deur die landbou-ekonomie tot gevolg hê.”
Volgens hom is die landbou-ekonomie in ’n resessie wat deur dieselfde faktore veroorsaak word.
Die peiling is in November uitgevoer.
Die indeks word uit tien onderafdelings opgestel, wat bedryfswins en poste insluit. Die meeste van die onderafdelings het bygedra tot laer sakevertroue in die landbousektor en is swak vergeleke met die langtermyn-gemiddelde. Die indeks word sedert 2001 opgestel.
So het van die onderafdelings wat reeds negatief is, geval:
Die siening oor winsgewendheid het met net 1 punt tot 44 punte gedaal. Vertroue is veral swak onder maatskappye wat in gebiede bedrywig is waar veldgewasse geproduseer en met vee geboer word. Dit dui daarop dat die swak oeste van somer- en wintergewasse sentiment oor wins aftrek. In die geval van die veebedryf het die jongste uitbreek van bek-en-klouseer ook vertroue oor winsgewendheid ondermyn.
Die vertroue oor uitvoer het van 50 punte tot 39 punte geval. Dit hou verband met die vrese oor die droogte en dat dit tot swak oeste gaan lei wat weer uitvoer gaan benadeel. Graanoeste het in die somerseisoen van verlede jaar met dubbelsyfers geval van die vorige seisoen af. Kommer dat bek-en-klouseer tot ’n grootskaalse verbod op uitvoer gaan lei, het bygedra tot die negatiewe sentiment.
Die siening oor ekonomiese toestande in die land het met 15 punte tot 9 punte geval. Dit is die swakste vlak sedert die tweede kwartaal van 2016.
Landboutoestande het weer tot 31 punte geval nadat dit in die vorige kwartaal van dié vlak tot 42 punte herstel het weens die vooruitsig van goeie somerreën. “Dit is hoofsaaklik weens die drastiese verandering in die vooruitsig oor die weer en die moontlikheid van droogte in dele van Suid-Afrika, tesame met die laat somerreëns wat aanplantings vertraag het.”
Die voorsiening vir slegte skuld en finansieringskoste wat met skuld in die landbousektor te doen het, het met 4 punte tot 34 gestyg. Dit is ’n slegte teken omdat dit toon dat landboumaatskappye onder finansiële druk is. – Netwerk24